**VállalkozÁSi szerződés TERVEZET**

amely létrejött egyrészről a(z)

**Megrendelő:**

**Neve:** **Nyíregyháza Megyei Jogú Város Önkormányzata**

**Székhelye:** 4400 Nyíregyháza, Kossuth tér 1.

**Adószáma:** 15731766-2-15

**KSH statisztikai számjele:** 15731766-8411-321-15

**Bankszámla száma:** 11744003-15402006

**Bankszámlát vezető bank neve:** OTP Kereskedelmi Bank Nyrt.

**Képviselőjének neve és tisztsége:** dr. Kovács Ferenc polgármester

mint megrendelő (a továbbiakban: **Megrendelő**)

másrészről

**Vállalkozó**

**Neve:**

**Székhelye:**

**Adószáma:**

**Cégjegyzékszáma:**

**Bankszámla száma:**

**Képviselő neve és tisztsége:**

**Nyilvántartási száma:**

**mint Vállalkozó (továbbiakban: Vállalkozó)** között a mai napon az alábbi feltételekkel:

**PREAMBULUM**

Megrendelő „**TOP-6.4.1-15 kódszámú, Fenntartható városi közlekedésfejlesztés”** tárgyú felhívásra pályázatot nyújtott be, mely alapján a közbeszerzésekről szóló 2015. évi CXLIII. törvény (a továbbiakban: Kbt.) Második rész 81. § szerinti, nyílt eljárás szabályai szerint lefolytatandó közbeszerzési eljárást folytatott le, **„Kerékpáros létesítmény kivitelezése Nyíregyháza, Debreceni út (Kígyó utcától) –Tünde utca – Kállói út – Kert u. és Kállói út – Csárda utca közötti szakaszon”** elnevezéssel.

A Vállalkozó, aki részt vett az eljárásban, a benyújtott ajánlatokat megvizsgáló bírálóbizottság javaslata alapján a Megrendelő döntése szerint ezen eljárást megnyerte.

**I. A szerződés tárgya**

1. A szerződés tárgya a Megrendelő által rendelkezésre bocsátott, és a Vállalkozó által átvett Ajánlattételi felhívásban és közbeszerzési dokumentumokban meghatározott kivitelezési munkák elvégzése:

**Szerződés megnevezése:**

**„Kerékpáros létesítmény kivitelezése Nyíregyháza, Debreceni út (Kígyó utcától) –Tünde utca – Kállói út – Kert u. és Kállói út – Csárda utca közötti szakaszon”**

A Vállalkozó a kivitelezés során köteles minden olyan munkát elvégezni és minden anyagot biztosítani, amelyek nincsenek kifejezetten feltüntetve a szerződésben, de amelyek a szerződés tárgyát képező létesítmény megvalósításához, a megrendelés teljesítéséhez szükségesek.

2. A felek rögzítik, hogy a finanszírozás a **TOP-6.4.1-15-NY1-2016-00001: Fenntartható városi közlekedésfejlesztés**” című projekt keretében vissza nem térítendő támogatásból, utófinanszírozással történik.

A projektek támogatási intenzitása 100,000000 %, mely a TOP-6.4.1-15-NY1-2016-00001 azonosítószámú Támogatási Szerződésekből rendelkezésre áll.

Megrendelő a 272/[2014.(XI.5](https://maps.google.com/?q=2014.(XI.5&entry=gmail&source=g).) Korm. rendelet 116. § (2) bekezdés c) pontjában biztosított támogatási előleg igénybevétele érdekében a TOP-6.4.1-15-NY1-2016-00001, azonosító számú projekt esetében  a Magyar Államkincstár Szabolcs-Szatmár**-**Bereg Megyei Igazgatóságnál fizetési számlát nyitott. A projektekhez kapcsolódó pénzforgalom a 10044001-00336231-00000024 fizetési számlákról történik.

A támogatás szempontjából nem elszámolható költségeket 100%-ban Megrendelő finanszírozza.

3. A Vállalkozó kijelenti, hogy a jelen szerződés műszaki tartalmát jelentő dokumentációkat előzetesen megvizsgálta és azt kivitelezésre alkalmasnak találta. Kötelezi magát arra, hogy a kivitelezését ezeknek megfelelően, a vonatkozó hatályos jogszabályok és hatósági előírások betartásával végzi el.

**II. A munkák elvégzésének feltételei és határidői:**

4. **A teljesítés helyszíne:**

nyíregyházi 4211/1, 5103/1, 5105, 4369, 5120, 5278/1, 4711, 4211/2, 4183/6, 4134/1, 8232/2, 8234/1, 8232/8, 8238, 8244/1, 8660/1, 26797/1, 26796/2, 8531, 9238/4, 8560/3, 8558, 23046, 8542, 22510, 23011, 9491/1, 9492/2, 22631, 22582, 25001, 9696/4, 9483/8, 9403/4, 4086/7, (4087/4), (4084/38), 4084/39, (4084/60), (4085/1), 3705, 3712, (8208/5), 8522/53, 8532, (3686/12), 8560/1, 3847, 4086/8, 8207, 30853, 26859, 9239/4, 26903, 01682, 3676. helyrajzi számú ingatlanok.

5. **A kivitelezés ütemezése:**

**Munkaterület átadása:** Aszerződés hatálybalépését követő 15 napon belül

Megrendelő köteles a kivitelezés megkezdésekor a munkaterületet és a felvonulási területeket arra alkalmas állapotban a Vállalkozó rendelkezésére bocsátani.

Építési napló megnyitásának tervezett dátuma: 2018 …..

Szerződés teljesítésének befejező időpontja: szerződés hatálybalépésétől számított: 130 munkanap

Megrendelő előteljesítést elfogad.

A Vállalkozónak - a Megrendelővel történt egyeztetést követően - részletes, (heti bontású) indikatív jellegű, sávos ütemtervet kell készítenie és átadnia a Megrendelő Műszaki ellenőrének a szerződés ~~aláírását~~ hatálybalépését követő 3 munkanapon belül.

**Téli üzemeltetés:** ~~Ajánlatkérő~~ Megrendelő jogosult a téli üzem miatt a munkaterületet visszavenni. A visszavétel időtartama nem számít bele a teljesítés időtartamába.

Fő szabály szerint a téli üzem alatt, azaz november 15. - március 15. közötti időszakban a ~~nyertes Ajánlattevő~~ Vállalkozó, a~~z~~ ~~Ajánlatkérő~~ Megrendelő általi munkaterület visszavételének hiányában sem végezhet munkát. Ezen időszak így a teljesítés időtartamába nem számít bele.

Azonban ezen időszakban egyedi - a kedvező időjárási viszonyokra/technológiai folyamatokra tekintettel benyújtott - kérelem alapján, a~~z~~ ~~Ajánlatkérő~~ Megrendelő külön engedélyével folyhat munkavégzés.  Az ilyen munkavégzés időtartama a teljesítés időtartamába beleszámít.

6. Pótmunka, illetve többletmunka felmerülése esetén a szerződő felek külön állapodnak meg a határidők módosulásában.

**III. Vállalkozói díj**

7. A szerződő felek a szerződés tárgyát képező munkák vállalkozói díját összesen nettó **………………..,-Ft,** **azaz nettó ……………………… forint** összegben állapítják meg.

**A vállalkozói díj kifizetése az alábbiak szerint történik:**

|  |  |
| --- | --- |
|  | Elvégzett feladatok, Számla kibocsátása |
| Előlegszámla |  50 % összegben |
| 1. sz. rész-számla kiállítása
 | A kivitelezési munkálatok min. 15 %-os készültségekor, az igazolt teljesítést követően, a teljesítés arányával megegyezően |
| 1. sz. rész-számla kiállítása
 | A kivitelezési munkálatok min. 30 %-os készültségekor, az igazolt teljesítést követően, a teljesítés arányával megegyezően,  |
| 1. rész-számla kiállítása
 | A kivitelezési munkálatok min. 45 %-os készültségekor, az igazolt teljesítést követően, a teljesítés arányával megegyezően |
| 1. rész-számla kiállítása
 | A kivitelezési munkálatok min. 60 %-os készültségekor, az igazolt teljesítést követően, a teljesítés arányával megegyezően |
| 1. rész-számla kiállítása
 | A kivitelezési munkálatok min. 75 %-os készültségekor, az igazolt teljesítést követően, a teljesítés arányával megegyezően |
| végszámla kiállítása | Lezárt sikeres műszaki átadás-átvételi eljárást követően, az igazolt teljesítés arányával megegyezően, a vállalkozási díj min. 10 %-a összegében  |

**Tárgyi kivitelezési munkák építési engedély köteles tevékenységek, melyre tekintettel ezen kivitelezési munkák a fordított adózás hatálya alá tartoznak, ezért az Általános Forgalmi Adóról szóló 2007. évi CXXVII. törvény 142. §-a alapján az ÁFÁ-t a megrendelő fizeti meg.**

A vállalkozási díj a befejezési határidőre prognosztizált, egyösszegű átalányár.

8. **Előlegfizetés:** Megrendelő a Kbt. 135. § (8) bekezdése alapján, a szerződésben foglalt - tartalékkeret és általános forgalmi adó nélkül számított - teljes ellenszolgáltatás 50 %-ának megfelelő mértékű előleget biztosít a Vállalkozó részére.

Vállalkozó köteles a részére folyósított előleg összegét a szerződés céljával és tartalmával összhangban felhasználni. Vállalkozó tudomásul veszi, hogy a Megrendelő az előleg felhasználást jogosult ellenőrizni, és annak kapcsán – ideértve Vállalkozó szerződésszegésének eseteit is – fenntartja magának a jogot az előlegnek a szerződés céljával és tartalmával nem összeegyeztethető módon történő felhasználása vagy hasznosítása esetén az előleg visszakövetelésére.

**Előleg-visszafizetési biztosíték:**

Az esetlegesen igényelt előleg kifizetésének a feltétele, hogy a Vállalkozó az előlegbekérő benyújtásának időpontjáig az előleg visszafizetésére, annak teljes visszafizetésének idejére (azaz az előleggel való elszámolásig) szóló hatállyal, feltétel nélküli és visszavonhatatlan~~,~~ biztosítékot kell adnia a Kbt. 134. § (1) bekezdése alapján a Kbt. 134.§ (6) bekezdés a) pontja szerinti formában, a közbeszerzési eljárás eredményeként kötött szerződés elszámolható összegének 10%-a és a folyósított előleg különbözetére jutó támogatás összegének megfelelő mértékben.

- óvadékként az előírt pénzösszegnek a jogosult fél fizetési számlájára történő befizetéssel (átutalással) vagy

- pénzügyi intézmény vagy biztosító által vállalt garancia vagy készfizető kezesség biztosításával, vagy

- biztosítási szerződés alapján kiállított - készfizető kezességvállalást tartalmazó – kötelezvénnyel.

Vállalkozó egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.

A biztosíték összege a Megrendelő részére kell, hogy szóljon.

Az előleggel kapcsolatos biztosíték nyújtása értelemszerűen csak abban az esetben kötelező, ha a Vállalkozó az előleg lehetőségével élni kíván.

A biztosíték rendelkezésre bocsátása a Kbt. 134.§ (6) bekezdés a) pontja szerint történhet, a Kbt. 134.§ (4) bekezdésben foglalt határidők betartásával.

~~A biztosíték határidőben történő rendelkezésre bocsátásáról az ajánlattevőnek a Kbt. 134. § (5) bekezdésében foglaltaknak megfelelően az ajánlatában nyilatkoznia kell.~~

9. A Vállalkozó a teljesítés során előlegszámla, 5 db rész-számla és 1 db végszámla benyújtására jogosult.

A részszámlák Megrendelő műszaki ellenőre által igazolt tényleges előrehaladási szint százalékos arányának a vállalkozási díjra vetített százalékos arányával egyező összegről, Megrendelő műszaki ellenőre által kiállított teljesítésigazolás alapján nyújthatóak be.

Vállalkozó a végszámláját a munkák befejezése után a sikeres műszaki átadás-átvételt követően, Megrendelő műszaki ellenőre által kiállított teljesítésigazolás alapján nyújthatja be.

**Az esetlegesen igénybe vett előleg a benyújtásra kerülő rész-számlák összegéből egyenlő arányban kerül levonásra.**

10. A teljesítés elismerésére és az igazolás kiadására a Kbt. 135. § (1)-(2) bekezdésében foglalt feltétételek irányadók.

A 322/2015. (X. 30.) Korm. rendelet 32/A-B. § alapján az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

A kifizetés folyamata:

A vállalkozási díj kifizetésére forintban, az igazolt teljesítést követően, a tartalmilag és formailag szabályszerűen kiállított, Megrendelő műszaki ellenőre által leigazolt számla/számlák ellenében a ~~Ajánlatkérőként~~ Megrendelőként szerződő fél általi kézhezvételétől számított 15 illetve 30 napon belül átutalással – forintban - kerül sor a Kbt. 135.§ (1)-(3), (5)-(7) és (10)-(11) bekezdésében, valamint 322/2015. (X. 30.) Korm. rendelet 30-32/B.§-ában, továbbá a Polgári Törvénykönyvről szóló 2013. évi V. törvény 6:130.§ (1)-(2) bekezdésében foglaltaknak megfelelően,

* amennyiben a ~~Ajánlattevő~~ Vállalkozóként szerződő fél a teljesítéshez alvállalkozót nem vesz igénybe a Ptk. 6:130 § (1)-(2) bekezdésében,
* amennyiben a ~~Ajánlattevő~~ Vállalkozóként szerződő fél a teljesítéshez alvállalkozót vesz igénybe a Kbt. 135. § (3) bekezdésében,

foglaltak alapján, figyelemmel  a 322/2015. (X. 30.) Korm. rendelet 32/B.§ vonatkozó rendelkezéseire.

10.1. **Megrendelő**, ha a **Vállalkozó** a Szerződés teljesítéséhez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:

*a)* az  ~~Ajánlattevő~~ Vállalkozóként szerződő felek legkésőbb a teljesítés elismerésének időpontjáig kötelesek nyilatkozatot tenni az ~~Ajánlatkérő~~ Megrendelőnek, hogy közülük melyik mekkora összegre jogosult az ellenszolgáltatásból;

*b)* az összes  ~~Ajánlattevő~~ Vállalkozóként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

*c)* a ~~Ajánlattevő~~ Vállalkozóként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

*d)* a *c)*pont szerint a számlában feltüntetett alvállalkozói teljesítés ellenértékét az ~~Ajánlatkérő~~ Megrendelőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőknek;

*e)* a ~~Ajánlattevő~~ Vállalkozóként szerződő fél haladéktalanul kiegyenlíti az alvállalkozók számláit illetve az alvállalkozóval kötött szerződésben foglaltak szerint az alvállalkozói díj egy részét visszatartja;

*f)* a ~~Ajánlattevő~~ Vállalkozóként szerződő felek átadják az *e)*pont szerinti átutalások igazolásainak másolatait vagy az alvállalkozó köztartozást mutató együttes adóigazolásának másolatát az ~~Ajánlatkérő~~ Megrendelőként szerződő félnek (annak érdekében, hogy az ~~Ajánlatkérő~~ Megrendelőként szerződő fél megállapíthassa, hogy az ajánlattevőként szerződő fél jogszerűen nem fizette ki a teljes összeget az alvállalkozónak);

*g)* a ~~Ajánlattevő~~ Vállalkozóként szerződő felek által benyújtott számlában megjelölt, fővállalkozói teljesítés ellenértékét az ~~Ajánlatkérő~~ Megrendelőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőként szerződő feleknek~~.~~

*h)* a ~~Ajánlattevő~~ Vállalkozóként szerződő felek valamelyike az *e)*vagy az *f)*pont szerinti kötelezettségét nem teljesíti, az ellenszolgáltatás fennmaradó részét az ~~Ajánlatkérő~~ Megrendelőként (vagy a kifizetésre köteles szervezet) őrzi, és az akkor illeti meg  ~~Ajánlattevő~~ Vállalkozót, ha az ~~Ajánlatkérő~~ Megrendelő részére igazolja, hogy az *e)*vagy az *f)*pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az a ~~Ajánlattevő~~ Vállalkozó által a *b)*pont szerint bejelentett összegre vagy annak egy részére;

*i)* részben vagy egészben európai uniós támogatásból megvalósított közbeszerzés esetén a *d)*pont szerinti határidő harminc nap.

10.2. A 10.1. pontban foglalt rendelkezéseket a rész-, valamint a végszámla kifizetése esetén is alkalmazni kell.

11. Megrendelő felhívja a figyelmet arra, hogy a számla benyújtása és kiegyenlítése során a 322/2015. (X. 30.) Korm. rendelet 32/B.§ rendelkezéseit mind a vállalkozó, mind az alvállalkozó esetén alkalmazni kell.

Amennyiben a Vállalkozó a fenti jogszabályban foglalt kötelezettségének nem tesz eleget, az ebből adódó késedelmes kifizetésekből eredő jogkövetkezményekért a Megrendelő nem vállal felelősséget. Fizetési késedelem esetén a Ptk. 6:155. § (1) és (3) bekezdése, továbbá a behajtási költségátalányról szóló 2016. évi IX. törvény
rendelkezései az irányadóak.

A 322/2015. (X. 30.) Korm. rendelet 32/B.§-t a ~~Ajánlattevő~~ Vállalkozóként szerződő féllel szemben csak az (1) bekezdés g) pontja szerinti összegre lehet alkalmazni.

12. A végszámla benyújtására 100%-os készültség esetén van lehetőség, mely számla benyújtásának feltétele az eredményes műszaki átadás-átvétel.

A végszámla a műszaki tartalomban rögzített valamennyi munkarész hibátlan és hiánytalan elvégzése után nyújtható be a Megrendelő és a Vállalkozó által aláírt Átadás-átvételi jegyzőkönyv alapján. A számla benyújtásának további feltétele a szükséges műbizonylatok, kivitelezői nyilatkozatok, az átadási dokumentáció és jelen szerződésben meghatározott egyéb dokumentumok Megrendelő részére történő átadása.

13. A fizetési feltételek kapcsán vonatkozó jogszabályok különösen:

* A Közbeszerzésekről szóló 2015. évi CXLIII. törvény;
* Az adózás rendjéről szóló 2017. évi CL törvény
* Az államháztartásról szóló 2011. évi CXCV. törvény;
* Az államháztartásról szóló törvény végrehajtásáról szóló 368/2011. (XII.31.) Kormányrendelet;
* A Polgári Törvénykönyvről szóló 2013. évi V. törvény;
* Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Kormányrendelet;
* Az általános forgalmi adóról szóló 2007. évi CXXVII törvény
* a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet.

14. Megrendelő tájékoztatja Vállalkozót, hogy a közbeszerzések teljesítéséhez kapcsolódóan megkötött valamennyi szerződés vonatkozásában a szerződés és annak teljesítése esetén a kifizetés ~~a~~ 322/2015. (X. 30.) Korm. rendelet 32/B.§-t hatálya alá esik.

15. A Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a beruházás rendeltetésszerű használatra alkalmas megvalósítása nem történhet meg (többletmunka).

A Vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (pótmunka).

A vállalkozói díj fedezetet nyújt mindazon munkák elvégzésére és a felmerülő költségekre, amelyek szükségesek jelen szerződés tárgyát képező Munkák szakszerű és komplett megvalósításához annak érdekében, hogy a létesítmény forgalomba helyezésre alkalmas állapotban legyen, figyelembe véve a helyszíni körülményeket és adottságokat. A vállalkozói díj minden segédanyag ellenértékét és költségét tartalmazza.

16. A Vállalkozó az átalánydíjon felül a pótmunka ellenértékét igényelheti, a többletmunka ellenértékének megtérítésére nem jogosult. A Megrendelő köteles azonban megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.

Pótmunkák elvégzése esetén Felek a vállalkozási díj megállapítása során a Vállalkozó ajánlatában meghatározott egységárakat veszik alapul. Olyan tételek esetében, melyek a beszerzési eljárás során benyújtott ajánlat tételes költségvetésében nem szerepelnek, Vállalkozó részéről ajánlat benyújtása szükséges, mely ajánlatot Megrendelő jogosult felülvizsgálni, és a pótmunkákra Felek új szerződést kötnek figyelembe véve a Kbt-ben foglalt szabályokat.

 A pótmunka csak akkor kezdhető meg, ha a Megrendelő erre vonatkozóan a Vállalkozót írásban értesítette, és a felek a díjazás, valamint a határidő kérdésében előzetesen egymással a megállapodásukat módosították. A fentiek hiányában az elvégzett többletmunkáért és műszakilag szükséges pótmunkáért a Vállalkozót díjazás nem illeti meg.

 Az ajánlattétel során az ajánlattevőknek kiadott műszaki dokumentációban lévő tervben nem szereplő többlet és pótmunkák megrendelésére és elszámolására a Kbt. és a Ptk. vonatkozó rendelkezései szerint van lehetőség.

17. Az elszámolás módja: fix átalány ár.

A Vállalkozót az el nem végzett munka ellenértéke nem illeti meg.

Az egyes munkanemeken belül teljesített mennyiségi eltérés ugyanakkor nem ad alapot az átalánydíj csökkentésére, mint ahogyan a Vállalkozó sem tarthat igényt többletmunka esetén többletdíjazásra.

Az átalánydíjból levonásba helyezni csak azon költségrészeket lehet, amelyek a teljes egészében elmaradt munkarésszel kapcsolatos díjtételeket tartalmazzák.

A kikötött díjon felül csak a pótmunka ellenértéke számolható el.

18. Vállalkozó kötelezettséget vállal arra, hogy

* nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
* a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

**IV. Kölcsönös kötelezettségek**

19. A Megrendelő köteles a munkaterületet a szerződés ~~aláírásától~~ hatálybalépésétőlszámított 15 ~~munka~~napon belül munkavégzésre alkalmas állapotban a Vállalkozó részére átadni. A munkaterület átadása a szerződő felek képviselői által aláírt jegyzőkönyvvel történik. A munkaterület átadásától kezdve annak őrzése, a területen a vagyonvédelmi, munkavédelmi, tűzvédelmi, és egyéb előírások betartása a Vállalkozó kötelessége és felelőssége.

20. Vállalkozó jogosult alvállalkozó(k) igénybevételére, ezek munkájáért azonban úgy felel, mintha a munkát maga végezte volna el. Ennek ellénére a Vállalkozó köteles alvállalkozóját/alvállalkozóit tájékoztatni, hogy a közöttük fennálló szerződés közbeszerzés közvetlen megavalósításához kapcsolódik, továbbá arról is, hogy a szerződés és ennek teljesítése ~~a~~ 322/2015. (X. 30.) Korm. rendelet 32/B.§-a alá tartozik. Amennyiben a fenti kötelezettségét elmulasztja, annak valamennyi következményét a Vállalkozónak kell viselnie.

Jelen pont tekintetében a felek alvállalkozó alatt nemcsak a Kbt.3 § 2. pontja szerinti, hanem a Ptk. szerinti alvállalkozót is értik.

Az alvállalkozói teljesítés összesített aránya nem haladhatja meg a szerződés értékének 65%-át.

21. A Vállalkozó a Kbt. 138. § (3) bekezdésében foglaltaknak megfelelően a szerződés megkötésének időpontjában köteles volt a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt jelen szerződés aláírásával nyilatkozik arról is, hogy az általa igénybe venni kívánt alvállalkozó nem áll kizáró okok hatálya alatt.

 Vállalkozó által jelen szerződés megkötésének időpontjában bejelentett, a jelen szerződés mellékletét képező nyilatkozatban megjelölt alvállalkozókat veszi igénybe a szerződés teljesítéséhez.

A Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, vagy az érintett alvállalkozó nyilatkozatát benyújtani, hogy az általa igénybe venni kívánt alvállalkozó nem áll kizáró okok hatálya alatt.

22. Vállalkozó az ajánlatában megnevezett alvállalkozó(k) személyét csak a Megrendelő egyetértésével továbbá a Kbt-ben foglalt korlátozásokkal változtathatja meg.

23. A Vállalkozó a teljesítéshez az alkalmasságának igazolásában részt vett szervezetet a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján a Megrendelő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

24. Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve a közbeszerzési eljárásban az ajánlatok értékelésekor meghatározó körülménynek minősült.

25. Amennyiben Vállalkozó külföldi adóilletőségű, köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül. (Kbt. 136. § (2) bekezdés)

26. Az építés helyszínén a felek közötti kapcsolattartás a felek képviselői útján történik.

 Megrendelő képviselője:

- Név:

- Cím:

- Telefon:

- Fax:

- E-mail:

Vállalkozó képviselője:

- Név:

- Cím:

- Telefon:

- Fax:

- E-mail:

Megrendelő műszaki ellenőre:

- Név:

- Cím:

- Telefon:

- Fax:

- E-mail:

Vállalkozó felelős műszaki vezetője:

- Név:

- Cím:

- Telefon:

- Fax:

- E-mail:

A szerződés teljesítésében a közbeszerzési eljárásban benyújtott ajánlatban megnevezett projektvezető szakember vesz részt, mely szakember tekintetében a (...) értékelésre került bírálati szempontjai: ………….

A felek kijelölt képviselői jogosultak a kivitelezéssel kapcsolatos minden olyan jognyilatkozat megtételére, ami nem igényli a jelen szerződés módosítását.

27. A szerződő felek a szerződés teljesítése során kölcsönösen együttműködve kötelesek eljárni. Mindkét felet tájékoztatási és figyelmeztetési kötelezettség terheli a szerződés teljesítését befolyásoló bármely körülményt illetően. Mindkét fél köteles a károk megelőzése és az esetleg már bekövetkezett károk enyhítése érdekében minden tőle elvárható intézkedést megtenni.

28. A Vállalkozó a 27. pontban írt körülmények felmerülésekor írásbeli feljegyzést készít, amelyet a Megrendelő műszaki ellenőre legkésőbb 3 napon belül ellenőrizni és ellenjegyezni köteles. A szerződés teljesítésével kapcsolatos közlések szintén írásban történnek.

29. A Megrendelő műszaki ellenőre útján jogosult a kivitelezés rendszeres ellenőrzésére. A munkavégzéssel kapcsolatos észrevételeit a műszaki ellenőr feljegyzi, és arról a Megrendelőt és a Vállalkozót értesíti. A műszaki ellenőr munkáját a Vállalkozó köteles elősegíteni oly módon, hogy előre értesíti őt, az utólag kibontás nélkül már nem ellenőrizhető munkák eltakarásának várható időpontjáról.

30. A Megrendelő csak a felhasználásra kerülő anyagok minősége kérdésében, valamint a jogszabályi és más hatósági előírások betartása és a hibás teljesítés megakadályozása, továbbá a létesítmény rendeltetésszerű használatához elengedhetetlenül szükséges pótmunka elvégzése érdekében adhat utasítást a Vállalkozónak. Az utasítás nem terjedhet ki a munka megszervezésére, és nem teheti terhesebbé a vállalkozó teljesítését. Az utasítás csak írásban érvényes.

31. Felek rögzítik, hogy a 322/2015. (X.30.) Korm. rendelet 28.§ (1) bekezdése alapján a Felek a szerződés megkötését követően az árazott költségvetés tételei tekintetében egyeztetést folytathatnak, amely során a beépítésre kerülő egyes tételeket véglegesíthetik.

A kiviteli tervdokumentációban feltüntetett termékeket, berendezéseket a Vállalkozó szerzi be. Ha azok a kivitelezés időpontjában - időben történt megrendelés ellenére - nem szerezhetők be, a Vállalkozó köteles arról a Megrendelőt haladéktalanul írásban értesíteni. A Felek az egyeztetésen csak a Vállalkozó által az ajánlatában megjelölt építőanyagokkal, termékekkel műszakilag egyenértékű vagy magasabb minőségű helyettesítő termékben egyezhetnek meg („**helyettesítő termék**”). A helyettesítő termék kizárólag a műszaki ellenőr jóváhagyásával építhető be. Amennyiben a Felek helyettesítő termék beépítéséről állapodnak meg, a Szerződés módosítására a Kbt. 141. §-ának szabályait megfelelően kell alkalmazni.

32. Vállalkozó kötelezettséget vállal arra, hogy az 1. pontban meghatározott kivitelezés elvégzésére szakképzett munkavállalókat biztosít.

33. Vállalkozó titoktartási kötelezettséget vállal az ő és alkalmazottai, alvállalkozói tudomására jutó, Megrendelő épületeivel, helyiségeivel, az önkormányzat működésével kapcsolatos információk vonatkozásában.

34. A kivitelezés során a Vállalkozó köteles a munkaterületet szabadon tartani minden szükségtelen akadálytól, és minden vállalkozói eszközt, többletanyagot, amely már nem szükséges, továbbá minden törmeléket, bontott anyagot folyamatosan el kell távolítania a munkaterületről. Amennyiben az építési munkaterület kialakítása, az építési törmelék elhelyezése, tárolása az ingatlan-nyilvántartásban közterületként nyilvántartott területen történik, úgy Vállalkozó köteles a helyi önkormányzattól közterület-használati engedélyt kérni a terület igénybevétele előtt. A közterület-használati díj megfizetése Vállalkozót terheli. A közterület-használat befejeztével Vállalkozó (használó) köteles a közterületet eredeti állapotába visszaállítani.

35. Vállalkozó köteles tevékenysége során keletkező hulladék kezeléséről, azaz a hulladék gyűjtéséről, tárolásáról, szállításáról, hasznosításáról, ártalmatlanításáról a 2012. évi CLXXXV. Törvény rendelkezéseinek megfelelően gondoskodni. Az építési tevékenység befejezését követően fenti jogszabályban meghatározott mennyiségű és minőségű hulladék keletkezése esetén építési hulladék nyilvántartó lapot köteles Vállalkozó készíteni, melyet a vonatkozó előírások szerint kell kezelnie.

36. A beruházás során csak a hatályos jogszabályokban előírt minősítéssel rendelkező anyagok, szerelvények stb. használhatók fel, melyeket Vállalkozó igazol és szavatol.

A Vállalkozó vállalja, hogy

* a beruházás megvalósítása során a beszerzéseinél lehetőség szerint előnyben részesíti a környezetvédelmi szempontból előnyösebb termékeket, eszközöket, tevékenysége során megőrzi a természetes térszerkezetet, tevékenységének eredményével hozzájárul a tájképi/településképi/természeti/kulturális/építészeti érték vagy értékek, illetőleg a jó környezet- és egészség állapot megőrzéséhez, továbbá
* figyelembe fogja venni az anyag- és energiatakarékossági szempontokat, valamint a természeti károk és egyéb károk okozásának elkerülése érdekében minden tőle telhetőt meg fog tenni.

37. Vállalkozóval szembeni elvárás továbbá, hogy a kivitelezés folyamán szem előtt tartandó cél a helytakarékosság, a felvonulási terület minimalizálása, a környezetterhelés (zaj, por, elhagyott hulladék) megelőzése, elkerülve ezáltal a súlyos és maradandó károkozást.

38. A Vállalkozó köteles a munkavégzés során a hatályos jogszabályok előírásai szerint felelős műszaki vezetőt alkalmazni.

39. A 322/2015. (X. 30.) Korm. rendelet 26. § rendelkezésére tekintettel a Vállalkozó jelen szerződés aláírásával nyilatkozik, hogy eleget tett az eljárást megindító Ajánlattételi felhívás VI.3. pont 11.) alpontjában meghatározott kötelezettségének, és a szerződéskötés időpontjában rendelkezik legalább 500.000.000,- Ft/szerződéses időtartam és legalább 250.000.000,- Ft/káresemény értéket elérő kivitelezői (építési-szerelési) felelősségbiztosítással.

40. Vállalkozó feladata és költsége munkaterületének, valamint az általa igénybevett közterületnek (járda, úttest) tisztántartása, a hulladékok folyamatos elszállítása.

41. Vállalkozó tevékenysége alatt folyamatosan köteles a saját hatáskörében az általa végzett munkákra vonatkozó munkavédelmi és tűzvédelmi előírásokat megtartani, alvállalkozóival megtartatni, így különösen:

* a személyi feltételek megfelelőségét biztosítani (foglalkozás-egészségügyi, szakmai, munkaügyi, munkavédelmi koordinátori);
* helyi körülményeknek megfelelően – a munkaterület átvétele után és a munka megkezdése előtt – a munkavállalóit a munkavédelmi és tűzvédelmi előírásokra kioktatni, azok betartását ellenőrizni;
* a szükséges egyéni védőfelszereléseket – továbbá, ha indokolt, a kollektív védőeszközöket – megfelelő mennyiségben és minőségben biztosítani (az alkalomszerű tűzveszélyes tevékenységet csak akkor kezdheti meg, ha arra az engedélyt megkapta, és az abban foglalt feltételeket a helyszínen megvalósították).

42. Vállalkozó a vállalt feladatok teljesítése során kizárólag érvényes munkavállalói engedéllyel, munkaszerződéssel rendelkező munkavállalókat foglalkoztathat.

43. Az esetleges közterület-használati engedélyek beszerzése, valamint az ezzel összefüggő költségek kifizetése Vállalkozót terheli.

44. A munkaterületen az előírt figyelmeztető jelzések elhelyezéséről a Vállalkozó köteles gondoskodni.

45. Vállalkozó köteles megtenni minden ésszerű lépést a környezet védelmére a munkaterületen és a megközelítési útvonalain, továbbá biztosítania kell, hogy személyek, közvagyon vagy egyebek sérülését, károkozását Vállalkozónak felróható okból bekövetkező légszennyezés, zaj, vagy egyéb ne eredményezze.

46. A Vállalkozó szükség szerint köteles beszerezni az illetékes környezetvédelmi hatóságtól a munka végzéséhez kötött engedélyeket. (munkaidőben megengedett zajkibocsátási határértékek, veszélyes anyagok lerakására, tárolására, vonatkozó engedélyek, stb.).

**V. Átadás- átvétel**

47. A Vállalkozó az elkészült kivitelezést az 5. pontban megjelölt határidőben készre jelenti Megrendelőnek és ezt követően átadás-átvételi eljárás keretében adja át. **Vállalkozó felelőssége a készre-jelentés időpontjának oly módon történő meghatározása, hogy az 5. pontban meghatározott határidőn belül a sikeres műszaki átadás-átvételi eljárás megtörténjen.**  **Vállalkozó teljesítése akkor tekintendő határidőben teljesítettnek, amennyiben az 5. pontban meghatározott határidőn belül megtörténik a sikeres műszaki átadás-átvételi eljárás, azaz a műszaki átadás-átvételi eljárás átadás-átvétellel lezárult.** A készre jelentést követő 5 napon belül Megrendelő – a műszaki ellenőr útján - az eljárásra meghívja a jogszabályokban megjelölt szerveket, valamint intézkedik a műszaki átadás-átvételi eljárás megszervezését illetően. Az átadás-átvétel eljárás során a Vállalkozó köteles átadni a Megrendelő részére a beépített anyagok (termékek, berendezések) teljesítmény nyilatkozatait (gépkönyveket, garancialeveleket, műszaki tanúsító bizonyítványokat, stb.).

48. Az átadás-átvételi eljárásról, mely legfeljebb 15 nap lehet, a felek - mindkét fél részéről aláírt - jegyzőkönyvet vesznek fel, amelyben rögzítik a kivitelezési munka átvételét vagy annak megtagadását, az észlelt mennyiségi hiányokat és minőségi hibákat, valamint a Megrendelő által érvényesíteni kívánt szavatossági igényeket. A megállapított hibákat, hiányokat a Vállalkozónak a jegyzőkönyvben rögzített határidőn belül ki kell küszöbölnie, továbbá el kell végeznie az átadás-átvételi eljárás során valamely hatóság által előírt munkákat is.

49. A Megrendelő nem tagadhatja meg az átvételt a létesítmény rendeltetésszerű használatát nem akadályozó kisebb jelentőségű hibák, hiányosságok miatt. Ha az átvétel megtörtént, az észlelt kisebb hibákat, hiányosságokat azonban a Vállalkozó a jegyzőkönyvben megjelölt határidőre mégsem küszöböli ki, akkor a Megrendelő jogosult a javítást (a hiányzó munkát) a Vállalkozó költségére mással elvégeztetni, illetve díjleszállításra jogosult. A hibák kijavításához (hiányok pótlásához) illetve az igényelt díjleszállításhoz igényelt szükséges összeget a Megrendelő jogosult az átadás-átvételt követően a Vállalkozó által kiállított végszámlából visszatartani.

50. Amennyiben a Megrendelő az átvételt a rendeltetésszerű használatot akadályozó nagyobb jelentőségű hibák, hiányosságok miatt jogszerűen megtagadta, akkor a jegyzőkönyvben a felek az újabb átadás-átvételre olyan határidőt tűznek ki, amely elegendő a hibák (hiányok) kiküszöbölésére. Ha ez a póthatáridő is eredménytelenül telik el, akkor a Megrendelő gyakorolhatja a hibás teljesítésből eredő jogait.

**VI. A szerződésszegés jogkövetkezményei**

51. A 2013. évi V. törvény 6:186. § (1) bekezdése szerint nyertes Vállalkozó kötbér fizetésére köteles, ha olyan okból, amelyért felelős, megszegi a szerződést (a szerződés késedelmes teljesítése, hibás teljesítése, vagy meghiúsulása esetén). Vállalkozó mentesül a kötbérfizetési kötelezettség alól, ha szerződésszegését kimenti.

52. **Késedelem esetére kikötött kötbér:**

A Vállalkozó a neki felróható okból előálló késedelem esetére késedelmi kötbér megfizetésére köteles Megrendelő részére. Mértéke a nettó vállalkozói díj 0,5 %-a / nap.

A késedelmi kötbér maximum 30 napig kerül felszámításra, ezt követően a Megrendelő jogosult a szerződéstől egyoldalú jognyilatkozattal elállni illetve azt felmondani, és a késedelem idejére vonatkozó késedelmi kötbér mellett a meghiúsulási kötbért is érvényesíteni.

A késedelmi kötbér összege a késedelembe esés pillanatától a Megrendelő külön felszólítása nélkül azonnal esedékes.

Megrendelő a késedelmi kötbér összegét jogosult a Vállalkozó által kiállított számlába beszámítani a Kbt. 135. § (6) bekezdésében foglaltak figyelembe vételével.

Amennyiben a számlából történő levonásra nincs lehetőség, vagy a számla összege nem nyújt fedezetet a teljes követelésre, akkor a hibás teljesítési és/vagy késedelmi kötbér alapján esedékes összeget a Vállalkozó köteles 10 napon belül a Megrendelőnek átutalni.

**53. Hibás teljesítés esetére kikötött kötbér:**

Amennyiben a Vállalkozó hibásan teljesíti kötelezettségét, a teljesítés a Vállalkozó érdekkörébe tartozó okból kifolyólag nem szerződésszerű, úgy a Megrendelő írásban a hibák pontos megjelölésével felhívja a Vállalkozót a hibák javítására a Megrendelő által megadott határidőn belül.

A hibás teljesítési (minőségi) kötbért Megrendelő a Vállalkozó nem szerződésszerű (rész) teljesítése esetén érvényesíti, amennyiben a hibás teljesítés a Vállalkozó, vagy az általa a teljesítésbe szabályszerűen bevont közreműködőknek róható fel.

A hibás teljesítési (minőségi) kötbér mértéke:

A hibás teljesítés 1-10. napja alatt naponta a nettó vállalkozói díj 0,5%-a, a 11. napjától a nettó vállalkozói díj napi 1%-a. A hibás teljesítési kötbér maximális mértéke a nettó vállalkozói díj 20%-a. Amennyiben a hibás teljesítési kötbér eléri a maximumát, ezt követően ~~Ajánlatkérő~~ Megrendelő jogosult a szerződéstől egyoldalú jognyilatkozattal elállni illetve azt felmondani.

A hibás teljesítési kötbér összege a késedelembe esés pillanatától esedékes.

Megrendelő a hibás teljesítési kötbér összegét jogosult a Vállalkozó által kiállított számlába beszámítani a Kbt. 135. § (6) bekezdésében foglaltak figyelembe vételével.

Amennyiben a számlából történő levonásra nincs lehetőség, vagy a számla összege nem nyújt fedezetet a teljes követelésre, akkor a hibás teljesítési kötbér alapján esedékes összeget a Vállalkozó köteles 10 napon belül a Megrendelőnek átutalni.

**54. A teljesítés elmaradása esetére kikötött (meghiúsulási) kötbér:**

A Vállalkozó a neki felróható okból történő meghiúsulás esetére (teljesítés jogos ok nélküli megtagadása, vagy Megrendelő szankciós elállása vagy felmondása Vállalkozó szerződésszegése okán, vagy ha a meghatározott teljesítési véghatáridő vonatkozásában Vállalkozó 30 naptári napot meghaladó késedelembe esik) meghiúsulási kötbér megfizetésére köteles. Mértéke a teljes nettó vállalkozási díj összegének 25 %-a. A Megrendelő a késedelmi kötbér maximumának eléréséhez fűződő jogkövetkezmények esetére a meghiúsulási kötbérbe történő beszámítását alkalmazza.

Megrendelő a meghiúsulási kötbér összegét jogosult a Vállalkozó által kiállított számlába beszámítani a Kbt. 135. § (6) bekezdésében foglaltak figyelembe vételével.

Amennyiben a számlából történő levonásra nincs lehetőség, vagy a számla összege nem nyújt fedezetet a teljes követelésre, akkor az esedékes összeget a Vállalkozó köteles 10 napon belül a Megrendelőnek átutalni.

A meghiúsulási kötbér összege az eljárás alapján megkötött szerződés meghiúsulásának pillanatától a Megrendelő külön felszólítása nélkül azonnal esedékes.

55. Az 52. 53.és 54. pontban meghatározott kötbér kifizetése nem érinti Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje.

56. **Jótállás:**

A teljeskörű jótállás időtartama kötelezően ~~36~~ ……. hónap.

Vállalkozó a sikeres műszaki átadás-átvétel napjától számított, a jótállás teljes időtartamára az adott munkarészre vonatkozóan teljeskörű jótállást köteles vállalni. A teljeskörű jótállás kezdő időpontja a sikeres műszaki átadás-átvétel időpontja. Esetleges javítás vagy kicserélés esetén a jótállási idő a javított/kicserélt részre vonatkozóan újrakezdődik. Amennyiben valamely jogszabály magasabb kötelező jótállási időtartamot határoz meg egyes termékekre vagy szerkezetekre, mint a ~~Ajánlatkérő~~ Megrendelő által előírt jótállás időtartama, úgy az adott termékre vagy szerkezetre vonatkozóan a jogszabály által kötelezően előírt jótállási időtartam az alkalmazandó. A jótállás időtartamának lejártát követően Megrendelőt továbbra is megilletik a Vállalkozó hibás teljesítése esetén a Ptk. előírásainak megfelelő szavatossági jogok. Megrendelő szavatossági igényeinek érvényesítésére a Ptk. rendelkezései az irányadóak. A Megrendelő szavatossági igényeinek érvényesítésére a Ptk. rendelkezései mellett a kötelező alkalmassági időre vonatkozó 12/1988. (XII.27.) ÉVM-IpM-KM-MÉM-KVM rendelet előírásai az irányadók.

57. Amennyiben a Megrendelő a Vállalkozó jogszerűen kiállított és leigazolt rész- vagy végszámlájában szereplő vállalkozói díj átutalásával késedelmeskedik, Megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:155.§ (1) bekezdés  szerinti késedelmi kamatot köteles megfizetni Vállalkozónak, továbbá a
behajtási költségátalányról szóló 2016. évi IX. törvény rendelkezései is irányadóak

58. A Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

59. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

60. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

**VII. Szerződésmódosítás**

61. Jelen szerződés és annak mellékletei csak a szerződő felek közös megegyezésével, írásos formában módosíthatók, a Kbt. 141. §-ában meghatározott feltételek szerint.

62. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában, illetve fax-vagy telefonszámában bekövetkező változás, továbbá a szerződéskötés és teljesítés során a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

**VIII. Egyéb rendelkezések**

63. A jelen szerződés csak írásban módosítható.

64. A szerződés érvényességének feltétele, egyben elválaszthatatlan melléklete Vállalkozó nyilatkozata az Ávr. 50. § 1.a) bekezdésében foglaltaknak való megfelelőségről

65. Megrendelő a teljesítés során keletkező, a szerzői jogi védelem alá eső alkotáson területi korlátozás nélküli, határozatlan idejű, kizárólagos és harmadik személynek átadható felhasználási jogot szerez, mely kiterjed az alkotás (terv) átdolgozására is. Ha Vállalkozó bármely okból a projektet nem valósítja meg, vagy részben valósítja meg, akkor a szerzői jogi védelem alá eső alkotás felhasználásának jogát köteles átruházni a Támogatóra vagy az általa megjelölt személyre.

66. Jelen szerződést Magyarország jogrendje szerint kell értelmezni. A jelen szerződésben nem vagy nem kimerítően szabályozott kérdések tekintetében az Ajánlattételi felhívás, az Ajánlattételi dokumentáció, a magyar Polgári Törvénykönyv, valamint a Közbeszerzésekről szóló 2015. évi CXLIII. törvény vonatkozó szabályai az irányadók.

67. A felek az e szerződésből eredő vitáikat megkísérlik megegyezés útján rendezni. Amennyiben ez nem vezet eredményre, a felek nem kívánnak mediátori közreműködést igénybe venni a helyi bíróság hatáskörébe tartozó ügyekben - hatáskörtől függően – a Nyíregyházi Járásbíróság, illetve a Nyíregyházi Törvényszék kizárólagos illetékességét kötik ki.

68. A jelen szerződést - amely 5 (öt) egymással megegyező eredeti példányban készült - a szerződő felek elolvasták, és mint akaratukkal egyezőt aláírták. A szerződés 3 db eredeti példánya a Megrendelőt és 2 eredeti példánya pedig a Vállalkozót illeti meg.

69. Tekintettel arra, hogy a közbeszerzési eljárás a Kbt. 53. § (5) bek. alapján feltételes eljárás, mivel az érintett területek tekintetében az ingatlantulajdonosokkal terület szerzési eljárások vannak folyamatban,így jelen Vállalkozási szerződés akkor lép hatályba amikor valamennyi érintett ingatlan tekintetében a területszerzési eljárás eredményesen lezárul, melyről Megrendelő 3 munkanapon belül értesíti Vállalkozót.

Kelt:

|  |  |
| --- | --- |
| ………………………………….MegrendelőNyíregyháza Megyei Jogú Város Önkormányzatának képviseletébendr. Kovács Ferencpolgármester | ……………………………….Vállalkozó…………………….képviseletében………………. |

|  |  |
| --- | --- |
| Pénzügyileg ellenjegyezte:………………………………..……………………………….. | FAKSZ ellenjegyzés:………………………………..……………………………….. |